정조 20년
館學儒生生員洪準源徐鼎輔金鐮李羲斗金炳翼李光憲徐有望權丕應鄭祐榮金祖淵徐有聲李錫祜徐任輔金命淵徐兢修兪台柱洪樂膺趙學春沈存之洪祜淵韓用成趙學駿尹象烈李道永金啓河洪志燮權燁李鎭華金國鉉徐淇修林星鎭權中敏韓兢裕趙宅謙趙晉和趙民和趙經鎭沈魯巖鄭經煥曺鴻振李亨會朴宗維朴綺壽金鑢李勉重趙宗鎭尹日逵安光宇尹璿東李薰徽安光集洪益聞沈鍈李翼榮李命熙李義用李潮尹義植沈徽永鄭國輝李翼朴宗珩沈能協沈性浩尹孝植南象一南鼎寬李益姜大鎭洪履黿李箕采張志憲洪範龜李光輔任壽益許李顯周李世述尹行慶金義鎭尹之敬朴聲漢李賢謙金光汶趙鉐金致均李述明韓度裕韓重謩鄭錫猷金泰鍾南學中黃明漢徐有行李後秀李羲翼李脩演朴文昊金鎭白玄承祚金世基趙道宇崔弘岱趙相羽崔禎勳蔡顯國成亨默崔弘岳韓毅鎭安周彬姜守睦尹鵬逵李復性閔師膺安棨朴盈源朴道采進士金聖球鄭錫休朴道敏蔡義重趙煐金文欽李禮曾李李鎭喆金匡炅金道曾洪聖肇宋文顯趙匡修李振玉韓象洪尹善大梁性默申百祿南泰善高克明金會淵尹行澈金魯奎李中鎭李復心南益裕李以錫車宜轍任得常天命翊朴長鉉李普漢金玧張至喆趙奎采柳聖淵沈鍒朴謙進沈翼賢任興源嚴喆金煥奎兪益柱金碩鉉兪孟柱李澤許明朴履默洪鼎簡朴弘源趙鎭壽李永甲尹仁植宋文晦李寅默魚用升尹𥤌柳說尹匡烈李在誠趙學榮金厚淵尹勉純申在明尹浣李義實李英玉李敎明尹景儀李舒李朝鉉柳諶李種祜金載駿洪達榮尹致野權馥李儒冕李種直李源成沈魯崇柳諫沈尙泰沈繼之李惟命洪秀俊徐稷修林昌鎭趙毅淳李志淵魚用恒李壽淵李韶九李經九尹時東任履周李昞源韓喆裕兪漢寔申錫耇申熙朝沈應奎李永老李魯益徐鐸修金履會金重淳沈能岳沈來永閔致福李在修沈允之幼學閔毅顯李端祜尹大東鄭世禎朴宗琬徐公輔金定根李應淵李昌源李鎭崙李永健金履秀李止淵洪茂燮申儀顯金正柱申錫耆徐有執金𨩿趙雲繪沈憲祖李義定金鎔徐膺修朴齊星洪世榮徐有翰韓用鏶李度明徐有積尹致謙李度誠金魯益金徹淳朴齊尙韓用鉉尹行心金春根金性淵金基協趙鍾淳沈命永李錫初李海平金晩喜李民初呂善質白咸鎭鄭鋗金魯膺白觀鎭趙徹永趙錫仁李儒晩李會慶申夔朝李鍾運李廷觀吳泰儉李度中鄭時綏崔文顯閔景淹李敬信崔奎顯李維成李廷俊崔台顯許鎜兪晥柱趙台夔韓匡鼎朴鍾九李益會沈能愈韓用鼎李粹淵金載命李魯應鄭載均申在實任爚金在源李顯膺沈宜憲柳本藝白東奎李允翼尹學鎭申淳李周亨沈裕白孝鎭洪濟榮金載龜李栴李顯相金鏐沈宜敬沈能基李復元張錫文尹致元沈宜秉金基晩尹行升李鉉尹頤鉉李鎭嵩李東奎任徹常林尙遠李鎭泰尹鼎鉉柳運承李惟采愼宜學李顯慶趙在益柳季麟申光訓洪禹錫徐萬修徐有穀李吉淵徐有恂朴周源朴宗傳朴山壽沈能秀金履憲沈能種洪樂秀李延傅李在明李延保趙在祜韓象默兪稷柱南養來金履綱李寧載李恕淵李成集李鍾李泰元孟文遠李好明趙咸永沈公益趙瀷金履鏞徐象輔李東師具廉李一容沈春永柳煥昇李敎憲李在憲申錫龜申慤朴齊華尹永命李度衡成載學柳之和李敦膺趙雲緖金初淳李濟應洪祖淵金敬淵朴宗漢金魯鍾李義獻吳相夏洪栴李默洪胄淵趙庭和李集老吳敏常申在榮徐遠輔吳敍常李勉厚洪秉好吳徹朴宗儀申在南李成九朴宗侃吳徽常李集壽沈宜稷洪起燮朴冕源李集周沈宜定李永保李益秀李永觀朴潞壽沈樂賢趙啓煥李厚夔李秉溫沈鐻李奎源李胄崔秀俊李周鼎權潚吳衡秀具命益朴宗稷曺錫九具命龍曺定振具命說崔炳遠黃仁素金濟根李鳴九金有根南駿聲金文根金炳常金頤淳趙洛源金善根朴豐鉉權度應李用九宋鎭圭李初九趙秉圭金炳斗權中泰黃奎金炳元李正殷南駿行李正豐金陽淳李箕樂李正紳尹淳基李昌植洪集圭洪秉一洪勝圭安光永洪穉圭沈遵洪致聞李海應尹致翼尹致厚兪翼柱尹濡兪羲柱金鼎淳尹行敦兪秉柱鄭緯煥李儒祜鄭翊煥李偉祜兪漢守李英翼李憲百兪漢宅沈鋧沈明之沈能靖趙最淳趙鎭鼎李鼎老金亨遠李鼎耇朴宗復李元植朴宗薰林斗鎭林啓漢李發源林可鎭閔靖顯金基敍金用善金基有閔翊顯金重善鄭觀綏林鼎烈鄭福綏閔䤧洙李象峻趙𠰦李龜峻尹致敬愼光欽尹致鼎金基中李文載李基弘金元善吳宗耆尹東斗李漢翼朴永源朴宗衡沈能進朴宗權沈能喆李度一沈能定韓夢奎文克明鄭亮翰林義鎭李長燁趙德履朴慶著文經表尹德年李馡洪仁燮李稷秀李晉懋沈至永柳世顯李慶駿沈毅鎭愼宜錫兪絃吉徐能輔趙德涵徐鳳輔趙學謙洪益友李寅溥趙學儉李寬溥趙學濂鄭翼邦趙學點朴升用徐景淳趙學順孔胤升趙在昉桂馨茂朴思彦金載成任弘迪申厚祿李維綱張錫憲韓用弼張錫漢尹致常李魯榮李章慶尹致亮沈鈁李英顯尹致行李憲琦洪秉直尹致嵩李台升魚在璿尹致宗李孝明尹致堯洪秉喆金魯廣宋祥來宋顯載李元坤魚在瓚金李海謙李李太容李好謙洪惠爕李羲萬尹鉉金用遠尹鐄李謙秀金若淳李點李宗孝金載龜沈能烈洪樂鎭沈能遜李顥永沈能述李晦祥沈能達尹勉縝具光錫兪漢敎沈魯賢趙顯胄許源沈宜永權中履權瑞應申在俊權五應李正紀李度坤尹圭東李度天尹慕東徐京輔李廷胤閔永吉許鎏李鼎賓鄭東晏李魯憲許溎呂善容申復沈能憲金取源李日憲李壧李相遠李廷秀金義協李鼎完安翊良李海晶安聖瞻李相遜安在默李得慶李魯端金秀淵吳至常李羲溫李道在閔永爀李羲年李大在黃仁懋李羲耆權中倫黃仁憲李羲龜權中敎朴時協權中敬鄭世敎李維城兪鼎煥李紀城徐有儼李文五徐有儀崔學灝李燧沈華錫李明鎬金學淳魚在祺金可淳柳仁根康濟臣尹源鎭金益耜金尙蘭金德允李日葵金世忠張灝李學葵朴東洽金鳳仁趙匡鎭沈允永金樊淳權璡黃基協朴致五朴泰命李鍾正呂仁永柳宅均李基憲李奎緖李昌緖徐直輔金守根趙文性李宗秀李仁頊韓用一李魯巖金錫禧金鍪金錅朴頤浩金元禧朴昌浩白東羽朴文浩申光誨朴履浩朴氣浩崔漢翼趙在奎尹善養趙在曙金鍾眞趙在斗李龜錫趙在箕韓用紀李永觀宋男圭申弘善金履尹申友善趙學元李在建李汲李羲萬黃仁緝黃基善金觀淳李東獻尹相烈李源順張錫漢李奎瞻李基栽李象會李基培趙在翼李基恢吳泰元李永初李穆源李秉初金喆遠李一初洪秉升尹之鍾洪秉恒黃基瓚金濟民金履實沈纘鎭沈兢之沈能問洪奎洪南爕申緝申在俊林蓍協張鉉禹李海觀李墷沈能愚韓用錡尹致正朴和喆李珩尹久東方致矩沈能潤李集運朴基宏朴應鉉權大應李羲平徐殷輔李羲升李執李羲準徐沃修李李羲肇徐格修具英爕權漢龍權龍鎭朴基容韓在衡等疏曰伏以天高地下人位乎中夫人以藐然之身能與天地竝立而爲三者以其有仁義之性也故曰立人之道曰仁與義而仁主乎父子義主乎君臣是爲三綱五常之本民彝物則之經而率是性者謂之道修是道者謂之敎然其所謂敎者必出於君師而禮樂刑政所以弼其敎則譬如四時之行其有風雷雨露以宣造化之用而其機則實統于天也是則黃帝堯舜三王之聖皆以此道繼天立極爲君爲師以垂敎於天下萬世而君君臣臣父父子子三綱以立五常以敍其爲敎也不貳不參揆諸道而有大一統之義大哉斯道也洪惟我聖上聰明有臨精一執中深究天人之竗洞覽性命之原闡微六經擴前聖之未發折衷群言集諸儒而大成直接洙泗之統大開洛閩之源自三代以後師道之在上幸親見於今日凡於崇奬眞儒扶衛正學恒惓惓而致意焉其所以稱量於學問德業之際裁制於儀文典禮之間者皆有自然之權度金秤玉尺毫分不差錙銖莫爽而迺者聖心有所曠感於先正臣文靖公金麟厚者夫麟厚所覺之道卽殿下所行之道也殿下以黃帝堯舜三王之道存諸心而行于家國將與天地合其德輝映乎兩曜動盪乎萬物以歸極于三才一原之中而麟厚所知而所講者不越乎是道則所以深有契於聖心而君臣盛際昭融無間於數百載之間者也嗚呼文靖之道學節義文章三者兼該而不偏精造而實踐則先正諸儒之論述備矣尊慕極矣臣等兩疏歷擧而洞陳亦無以加乎奉朝賀臣金鍾秀書中所引先正臣宋時烈所撰碑文之語矣至若淸水芙蓉光風霽月出處之正經學之精各就其一端而反隅于全體妙用者耳臣等又何煩於黈纊之前哉總而論之曰道之在下自孔夫子始焉歷顔曾而在思孟得乎思孟而爲周程學周程而紫陽朱子統其道於有宋之天下則自陸王之學失其正而道遂在乎我東矣在我東而大闡斯文克紹其統者無不崇報而尊祀之腏食于文廟之廡則惟彼麟厚之獨見大義直尋正脈深造厚積以臻乎精密正大之域以一心而涵三才造化之竗以一身而任萬世綱常之重於是乎父子君臣各得其貞天秩民彝炳如日星之德之功蔚爲百世之師者可不躋享于文廡諸賢之列乎以我殿下之聖學知之久矣感之深矣夫奚待乎後生末學之一疏再疏陳籲不已而猶靳一兪者何歟臣等徊徨踧踖誠不敢知聖意之所在也嗚呼聖人旣作師道乃明而獨無奈俗論方墊而莫拔也人心已痼而難醫也駸駸然背馳大道角戰公議甘自歸於小人陰邪之徒則風霆鼓潤而物有不承鳶魚作成而人有未化臣等未聞天下有是理也今殿下以仁義爲君臣父子之則以禮樂爲風霆鳶魚之用導之濟之鼓之舞之而行是敎於一代之上則其事莫先乎開聖廡而議大儒之俎豆以彰正論以抑邪說揭絲綸之磊落廓宇宙於淸明者是也臣等雖極顓蒙尙欲尊聖德於三古明聖志於千載而薰餘化於崇德象賢之辰矣嗚呼闡歷代未講之義理刊一部不爛之春秋而默許旣往之一儒賢於泮宮腏享之列者亦在此數件大義之中則臣等所以尊聖德而明聖志者寧有大於是者乎世道人心消長轉移之機寧又有急於是者乎伏願殿下亟命攸司特擧先正臣文靖公金麟厚從祀文廟之典以衛正道定斯文之大統以扶大義昭凡民之有倫焉臣等無任云云答曰省疏具悉先正文靖卽我東之周子也兩程張朱先侑聖廟而使周子獨漏於從祀之列在兩程張朱之心安乎否乎爾等今日之請卽趙文正李文純李文成宋文正之心也允諾之姑徐至今意在重其禮愼其事而已疏旣三上更何持難爾等所請先正文靖公金麟厚配食文宣王廟庭事許施令禮官取考典禮卜日擧行